****

**Հոգեկան առողջության բնագավառում փոքր խմբային տների ուսումնասիրություն**

***Հետազոտական թիմի համալրման մրցույթ***

«Այլընտրանք» կոնսորցիումը[[1]](#footnote-1) (այսուհետ՝ Կոնսորցիում) 2021 թ. նոյեմբերից իրականացնելու է ՀՀ հոգեկան առողջության բնագավառում փոքր խմբային տների[[2]](#footnote-2) ուսումնասիրություն, որի հիմնական նպատակներն են.

* ՀՀ-ում խմբային տների մոդելի ուսումնասիրությունը և նկարագրությունը,
* Փոքր խմբային տների իրավունքահենության ապահովմանն ուղղված առաջարկությունների մշակումը,
* Փոքր խմբային տների և հարակից ծառայությունների համակարգի զարգացմանն ուղղված առաջարկությունների մշակումը:

Իրականացվելու է որակական հետազոտություն.

* Փաստաթղթերի վերլուծության,
* Սոցիալական դեպքերի ուսումնասիրման,
* Խորին հարցազրույցների իրականացման,
* Առանցքային տեղեկատուների և փորձագետների հետ հարցազրույցների իրականացման,
* Դիտարկման միջոցով:

Հետազոտվելու են բոլոր 4 խմբային տները, որոնք այժմ գործում են ՀՀ-ում:

Հարցազրույցներն իրականացվելու են հետևյալ անձանց հետ.

* Խմբային տների բնակիչներ (հոգեկան առողջության խնդիրներ ունեցող անձինք),
* Խմբային տների անձնակազմ (ղեկավարություն, մասնագետներ),
* Հոգեկան առողջության ոլորտի փորձագետներ,
* Ոլորտային պատասխանատու կառույցների ներկայացուցիչներ (օրինակ՝ նախարարությունների աշխատակիցներ, պաշտոնատար անձինք),
* Համայնքի բնակիչներ և/կամ համայնքային կառույցների ներկայացուցիչներ, որոնք առնչություն ունեն խմբային տան/բնակիչների հետ,
* Այլ անձինք՝ կախված հետազոտության ընթացիկ արդյունքներից:

Հարցազրուցավարների պարտականություններն են.

* Իրականացնել հարցազրույցներ՝ պահպանելով էթիկական սկզբունքներն ու հարցազրույցներին առաջադրվող որակական պահանջները,
* Կատարել հարցազրույցների սղագրությունը և գրի առնել այլ դիտարկումներ,
* Ըստ անհրաժեշտության մասնակցել հետազոտական թիմի աշխատանքային բոլոր հանդիպումներին ու կարողությունների զարգացման միջոցառումներին,
* Առաջարկություններ ներկայացնել հետազոտական զեկույցի բովանդակության վերաբերյալ:

Հարցազրուցավարներից ակնկալվող մասնագիտական որակներն են.

* Հարցազրույց իրականացնելու կարողություններ,
* Տարբեր խմբերի անձանց հետ արդյունավետ հաղորդակցության հմտություններ,
* Թիմային աշխատանքի և համագործակցության հմտություններ,
* Հետազոտական էթիկայի իմացություն և այն գործնականում կիրառելու կարողություն:

Հետազոտությունն իրականացվում է«Հոգեկան առողջության իրավունքահեն քաղաքականությունը՝ որպես ուղենիշ» ծրագրի շրջանակներում, որն իրականացվում է Ամերիկայի ժողովրդի աջակցությամբ՝ ԱՄՆ Միջազգային զարգացման գործակալության և Եվրասիա համագործակցություն հիմնադրամի միջոցով։

Հետազոտության պայմաններն ու թեմաներն առաջարկված են Կոնսորցիումի կողմից և պարտադիր չէ, որ արտահայտեն ԱՄՆ ՄԶԳ կամ ԱՄՆ կառավարության տեսակետները:

* Հետազոտությանը որպես հարցազրուցավար մասնակցելու համար անհրաժեշտ է [vacancy@ipp.am](mailto:vacancy@ipp.am) էլ. հասցեին ուղարկել ինքնակենսագրական (CV) և հետաքրքրության նամակ:
* Հետաքրքրության նամակում **(առավելագույնը՝ մեկ էջ)** անհրաժեշտ է նշել.

1. Հետազոտական փորձառության և կարողությունների,
2. Հոգեկան առողջության ոլորտային փորձառության (եթե այդպիսին առկա է) կամ ոլորտի վերաբերյալ ընդհանուր տեղեկացվածության մասին:

* Խնդրում ենք հայտ չուղարկել այն դեպքում, երբ չունեք հոգեկան առողջության ոլորտում հետազոտություն իրականացնելու մոտիվացիա և անհրաժեշտ կարողություններ:
* Հայտերը կգնահատվեն ընտրող հանձնաժողովի կողմից, որը կազմված կլինի Կոնսորցիումի ներկայացուցիչներից: Գնահատման արդյունքում ընտրված թեկնածուների հետ Կոնսորցիումը կնախաձեռնի անհատական կամ խմբային հանդիպում-քննարկումներ:
* Հայտերի հաստատման կամ մերժման պատճառների հիմնավորումներ/մեկնաբանություններ նախատեսված չեն:
* Նախքան հետազոտության մեկնարկը, թեկնածուների համար կիրականացվի պարտադիր բնույթ ունեցող դասընթաց, որի արդյունքները ևս հաշվի կառնվեն հետազոտական թիմի կազմի վերջնական որոշման համար:
* Վարձատրության չափն ու այլ պայմանները կքննարկվեն ընտրված թեկնածուների հետ:

Դիմելու **վերջնաժամկետն է** **2021 թ. նոյեմբերի 2-ը:**

1. «Հանրային քաղաքականության ինստիտուտ» ՀԿ, «Իրավական հետազոտության և զարգացման կենտրոն» ՀԿ, «Առողջապահության քաղաքականության և նորարարության կենտրոն» ՀԿ, «Ջերմիկ անկյուն» Հիմնադրամ: [↑](#footnote-ref-1)
2. Մտավոր և հոգեսոցիալական հաշմանդամություն ունեցող անձանց խմբային տները, հոգեկան առողջության խնդիրներ ունեցող անձանց խմբային տները: [↑](#footnote-ref-2)